
การให้ความช่วยเหลือและคำแนะนำด้านกฎหมาย
หมายเหตุ: ชุดความรู้นี้จัดเป็นรายละเอียดทั่วไป ชุดความรู้นี้มีจุดประสงค์เพื่อให้ท่านมีความเข้าใจเท่านั้น ไม่ใช่คำแนะนำด้านกฎหมาย 
หากต้องการคำแนะนำด้านกฎหมายเป็นการเฉพาะ กรุณาปรึกษาผู้เชี่ยวชาญด้านกฎหมายที่มีคุณสมบัติตามเกณฑ์
หากบุคคลใดประสบภัยการแทรกแซงจากต่างประเทศ การขอรับความช่วยเหลือและคำแนะนำทางกฎหมายจะช่วยให้บุคคลนั้นเข้าใจสิทธิและทางเลือกที่เป็นไปได้ต่างๆ
สิทธิของท่านในนิวซีแลนด์
ศึกษาเกี่ยวกับสิทธิของท่านในนิวซีแลนด์ได้ที่นี่
จะขอความช่วยเหลือด้านกฎหมายได้ที่ไหน
กฎหมายชุมชน
ศูนย์ให้คำปรึกษาด้านกฎหมายชุมชนสามารถให้ความช่วยเหลือในเรื่องต่อไปนี้:
· ข้อมูลและการศึกษาด้านกฎหมาย
· การให้คำปรึกษา ความช่วยเหลือ และการเป็นตัวแทนด้านกฎหมาย โดยเฉพาะอย่างยิ่งสำหรับผู้ที่ไม่สามารถชำระค่าธรรมเนียมด้านกฎหมายได้
นิวซีแลนด์มีศูนย์บริการกฎหมายชุมชน 24 แห่ง ศูนย์ส่วนใหญ่มีบริการเผยแพร่ประชาสัมพันธ์หรือคลินิกในชุมชนขนาดเล็ก กรุณาติดต่อศูนย์บริการในพื้นที่โดยตรงเพื่อทำการนัดหมาย
ดูรายละเอียดเพิ่มเติมได้ที่เว็บไซต์ Community Law
กฎหมายเยาวชน
กฎหมายเยาวชนให้บริการด้านกฎหมายฟรีสําหรับเด็กและเยาวชนทุกคนที่มีอายุต่ำกว่า 25 ปี 
ดูรายละเอียดเพิ่มเติมได้ที่เว็บไซต์ Youth Law
สำนักงานให้คำปรึกษาประชาชน
สำนักงานให้คำปรึกษาประชาชนสามารถให้ความช่วยเหลือในเรื่องต่อไปนี้:
· ข้อมูลเกี่ยวกับสิทธิ
· ข้อมูลและคำแนะนำที่เป็นอิสระ เป็นความลับ และไม่มีค่าใช้จ่าย
· นำส่งข้อมูลไปยังศูนย์ให้คำปรึกษาด้านกฎหมายชุมชนในพื้นที่ของท่านเพื่อขอคำแนะนำด้านกฎหมาย
· ข้อมูลเกี่ยวกับการขอรับบริการที่ท่านอาจต้องการ
เข้าไปที่เว็บไซต์ของสำนักงานให้คำปรึกษาประชาชน (Citizens Advice Bureau) เพื่อดูข้อมูลหรือโทรฟรีที่หมายเลข 0800 367 222 เพื่อขอความช่วยเหลือแบบเป็นความลับ
ความช่วยเหลือด้านกฎหมาย
การให้ความช่วยเหลือด้านกฎหมายเป็นสวัสดิการจากรัฐบาลสำหรับประชาชนที่ไม่สามารถชำระค่า ทนายความได้ งบประมาณส่วนนี้ช่วยชำระค่าใช้จ่ายด้านความช่วยเหลือทางกฎหมายและแก้ไขปัญหาทางกฎหมายที่อาจต้องขึ้นศาล เพื่อมิให้ประชาชนถูกลิดรอนความยุติธรรมด้วยเหตุที่ไม่มีเงินจ้างทนายความ
ศึกษาเพิ่มเติมเกี่ยวกับความช่วยเหลือด้านกฎหมายได้ที่นี่
สมาคมกฎหมายนิวซีแลนด์
สมาคมกฎหมายนิวซีแลนด์ (NZLS) เป็นหน่วยงานกำกับดูแลทนายความในประเทศนิวซีแลนด์ ประชาชนสามารถค้นหาทนายความได้ในสารบัญออนไลน์ มีรายชื่อทนายความผู้มีใบประกอบวิชาชีพกฎหมายในประเทศนิวซีแลนด์ 
ดูรายละเอียดได้ที่เว็บไซต์ของสมาคมกฎหมายนิวซีแลนด์
การให้ความช่วยเหลือและ ด้านกฎหมาย							 		 คำแนะนำ

